|  |  |
| --- | --- |
|  | PATVIRTINTAKlaipėdos r. Dituvos Aleksandro Teodoro Kuršaičio pagrindinės mokyklos direktoriaus 2024 m. kovo 7 d.įsakymu Nr. D1-46 |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS AUTOBUSO VAIRUOTOJO PAREIGYBĖS APRAŠYMAS NR. 4**

 **I SKYRIUS**

 **PAREIGYBĖ**

1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokyklos) autobuso vairuotojas (toliau – Vairuotojas) priskiriamas kvalifikuotų darbuotojų grupei.
2. Pareigybės lygis – C.
3. Pareigybės kodas – 833101.
4. Pareigybės pavaldumas – direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Vairuotojas, einantis šias pareigas, turi atitikti šiuos specialiuosius reikalavimus:
	1. turėti D kategorijos kelių transporto priemonės vairuotojo teises, o vežti moksleivius mokykliniu autobusu gali vairuotojas, turintis D1 kategorijos kelių transporto priemonės vairuotojo teises ir nepriklausomai nuo to, kokios kategorijos (D1 ar D) transporto priemones jis turi teisę vairuoti;
	2. privalo turėti ne trumpesnę kaip trijų metų šių transporto priemonių vairavimo patirtį;
	3. pasitikrinęs sveikatą (vėliau sveikatą tikrintis teisės aktų numatyta tvarka) ir turintis Privalomojo pirmosios pagalbos mokymų pažymėjimą.
2. Mokyklinio autobuso Vairuotojas privalo:
	1. sąžiningai atlikti jam pavestą darbą;
	2. būti greitos orientacijos, aštrios regos, mokantis greit ir teisingai įvertinti padėtį;
	3. žinoti jo vairuojamo autobuso įrengimo, veikimo principus ir naudojimo bei priežiūros ypatybes;
	4. gerai žinoti ir dirbdamas laikytis:
		1. kelių eismo taisyklių;
		2. Lietuvos Respublikos saugaus eismo automobilių keliais įstatymo;
		3. Lietuvos Respublikos kelių transporto kodekso;
		4. Mokinių vežimo mokykliniu autobusu tvarkos aprašo (LR švietimo ministro 2016 m. birželio 30 d. įsakymu Nr. V-620);
		5. Lietuvos Respublikos darbuotojų saugos ir sveikatos įstatymo;
		6. Darbo tvarkos taisyklių, Etikos kodekso, Asmens duomenų apsaugos taisyklių, darbuotojų saugos ir sveikatos, priešgaisrinės saugos, elektrosaugos reikalavimų.
3. Vairuotojas darbo metu turi būti:
	1. blaivus, nesisvaiginti alkoholiu ar kitomis psichotropinėmis medžiagomis, nerūkyti darbo vietoje ir Mokyklos teritorijoje, vengti veiksmų, galinčių sukelti gaisrą;
	2. mandagus, kultūringai elgtis su mokiniais, Mokyklos bendruomenės nariais, kitais Mokykloje ar jos teritorijoje sutinkamais žmonėmis.
4. Vairuotojas savo darbe vadovaujasi šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOJO FUNKCIJOS**

1. Vairuotojas atlieka šias funkcijas:
	1. į darbą atvyksta nustatytu laiku, gerai pailsėjęs, blaivus;
	2. pats patikrina autobuso techninę, visų jo mechanizmų ir prietaisų būklę. Tikrinimo metu ypatingą dėmesį atkreipti į:

9.2.1. autobuso kuro sistemos, šildymo ir tepimo sistemų būklę;

9.2.2. stabdžių ir vairo būklę;

9.2.3. autobuso vidaus apšvietimo, signalizavimo, kontrolinių prietaisų darbą;

9.2.4. artimųjų ir tolimųjų šviesų žibintų, gabaritinių ir stovėjimo šviesų, posūkio rodyklių ir kt. veikimą.

* 1. užtikrina, kad autobuse būtų galiojanti pirmosios pagalbos vaistinėlė, pirminės gaisro gesinimo priemonės, avarinio sustojimo ženklas arba mirksintis raudonas žibintas, autobuso remontui kelionėje reikalingi įrankiai ir atsarginės dalys;
	2. patikrina, ar autobuso duslintuvo vamzdis tvarkingas, ar išmetamos dujos nepateks į autobuso saloną, autobuso padangų būklę, ar slėgis padangose atitinka norminį;
	3. patikrina, ar iš autobuso nesisunkia vanduo, kuras, tepalas, ar neįstringa durų uždarymo mechanizmas;
	4. užtikrina, kad mokyklinio autobuso techniniai ir žymėjimo reikalavimai atitiktų reikalavimus, nustatytus Kelių eismo taisyklėse ir Mokinių autobusų ženklinimo įspėjamosiomis mirksinčiomis oranžinėmis šviesomis reikalavimų apraše, patvirtintame Valstybinės kelių transporto inspekcijos prie Susisiekimo ministerijos viršininko įsakymu „Dėl Mokyklinių autobusų ženklinimo įspėjamosiomis mirksinčiomis oranžinėmis šviesomis reikalavimų aprašo patvirtinimo“;
	5. pagal poreikį valo mokyklinio autobuso saloną ir jo išorę;
	6. darbo metu su savimi privalo turėti vairuotojo pažymėjimą, transporto priemonės registravimo liudijimą ir jo valstybinės techninės apžiūros taloną, įstatymų nustatytą draudimo dokumentą, kelionės lapą, maršruto tvarkaraštį, vežamų mokinių ar kitų asmenų sąrašus ir kitus būtinus dokumentus;
	7. laiku ir saugiai, pagal patvirtintą maršrutą ar vykimo į kelionę įsakymą, veža mokinius, reikalui esant, ir lydinčius asmenis į paskirties vietą (į Mokyklą, iš Mokyklos, į ekskursiją, iš ekskursijos ir į kitas vietas);

9.10. laukia mokinių nustatytose autobuso stovėjimo vietose;

9.11.užtikrina, kad mokiniai galėtų saugiai įlipti ir išlipti iš autobuso nustatytose sustojimo vietose pagal mokinių gyvenamąją vietą;

9.12. stebi mokinius, kad jie įliptų į autobusą ir išliptų iš jo tik autobusui sustojus. Įlipus mokiniams, patikrina, ar autobuso durelės gerai uždarytos;

9.13. reikalauja, kad mokiniai liptų į autobusą ir išliptų iš jo tvarkingai;

9.14. reikalauja, kad mokiniai laikytųsi tinkamų elgesio taisyklių ir pats kultūringai elgiasi: nerėkia, nevartoja necenzūrinių žodžių, nerūko mokinių akivaizdoje;

9.15. mokinius veža su nuolat įjungtomis artimosiomis žibintų šviesomis. Šias žibintų šviesas bei avarinę šviesos signalizaciją įjungia sustojus, kai mokiniai įlaipinami ar išlaipinami tamsoje ar esant prastai apžvalgai;

9.16. išlipantiems iš autobuso mokiniams paaiškina, kad į kitą kelio ar gatvės pusę galima eiti tik nuvažiavus autobusui ir tik per pėsčiųjų perėją, o jeigu tokios nėra, eiti stačiu kampu, įsitikinus, kad arti nėra važiuojančių transporto priemonių;

9.17. veždamas mokinius turi būti labai atidus, pasirinkti saugų greitį, nepradėti staigiai važiuoti ar staigiai stabdyti, išskyrus atvejus, kai staigus stabdymas būtinas avarijai išvengti;

9.18. veždamas mokinius privalo atidžiai stebėti šviesoforų, eismą reguliuojančių pareigūnų signalus, kelio ženklus, kelių ženklinimą, autobuso mechanizmų ir prietaisų darbą;

9.19. važiuoti per nesaugomą geležinkelio pervažą gali tik įsitikinęs, ar neartėja traukinys. Per saugomą geležinkelio pervažą važiuoja tik tada, kai užtvaras pakeltas, šviesoforas išjungtas arba jame šviečia žalia šviesa ir įsitikinęs, kad neartėja traukinys;

9.20. sustojus autobusui geležinkelio pervažoje, privalo nedelsdamas išlaipinti mokinius, bandyti nustumti autobusą nuo pervažos, o jeigu to padaryti neįmanoma ir girdisi artėjančio traukinio bildesys, reikia gestais signalizuoti traukinio mašinistui apie pavojų;

9.21. neveža mokykliniu autobusu pašalinių asmenų;

9.22. neveža daugiau mokinių, negu mokykliniame autobuse yra sėdimų vietų;

9.23. periodiškai atlieka autobuso techninį aptarnavimą, nustatyto periodiškumą jį paruošti ir pristatyti techninei apžiūrai;

9.24. suprantamai ir laiku (kasdien) pildo kelionės dokumentus, tausoja patikėtą turtą, efektyviai naudoja eksploatacijai skirtas lėšas;

9.25. kurą pila tik į autobuso baką;

9.26. sugedus autobusui arba įvykus nelaimei, nepalieka mokinių be priežiūros;

9.27. įvykus nelaimei, jeigu yra sužeistų, nedelsiant kviečia policiją ir greitąją pagalbą, pats suteikti pirmąją pagalbą nukentėjusiems; sugedus autobusui, kuriuo toliau tęsti kelionės neįmanoma, nurodo mokiniams, kaip geriausia ir saugiausia pasiekti Mokyklą arba namus;

 9.28. apie įvykusią nelaimę praneša Mokyklos administracijai;

 9.29. kad autobuse nekiltų gaisras, privalo:

 9.29.1. neleisti susikaupti ant autobuso variklio ir jo karterio dulkėms, susimaišiusioms su kuru ir tepalais;

 9.29.2. nelaikyti ant variklio ir autobuse tepalų bei kuro valymui panaudotų skudurų;

 9.29.3. nenaudoti atviros ugnies arti kuro sistemos ir kuro bako;

 9.29.4. gerai prižiūrėti autobuso elektros įrenginius.

 9.30. jeigu autobuse kilo gaisras, nedelsiant evakuoja iš jo mokinius į saugią vietą ir gesina ugnies židinį turimomis priemonėmis (gesintuvu, nedegiu audeklu, smėliu);

 9.31. kasdien aiškiai ir įskaitomai pildo kelionės dokumentus;

 9.32. pristato į Mokyklos valgyklą iš Priekulės Ievos Simonaitytės gimnazijos tiekiamą maistą;

 9.33. negalėdamas atvykti į darbą dėl ligos ar kitų svarbių priežasčių iš anksto praneša apie tai Mokyklos administracijai;

 9.34. mokinių atostogų metu atlieka kitus darbus, nurodytus Mokyklos administracijos, neviršijant nustatyto darbo laiko.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  Susipažinau: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) \_\_\_\_\_\_\_\_\_\_\_\_|\_\_\_\_\_\_\_\_\_\_\_\_  (data) |